CELEX: 62016CN0238
Language: et
Date: 2016-04-26 00:00:00
Title: Kohtuasi C-238/16: Eelotsusetaotlus, mille on esitanud Finanzgericht Münster (Saksamaa) 26. aprillil 2016 – X versus Finanzamt I

19.9.2016   
            
            
               ET
            
            
               Euroopa Liidu Teataja
            
            
               C 343/18
            
         Eelotsusetaotlus, mille on esitanud Finanzgericht Münster (Saksamaa) 26. aprillil 2016 – X versus Finanzamt I
   (Kohtuasi C-238/16)
   (2016/C 343/29)
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Münster
   
      Põhikohtuasja pooled
   
   
      Kaebaja: X
   
      Vastustaja: Finanzamt I
   
      Eelotsuse küsimused
   
   
               1.
            
            
               Kas käibemaksudirektiivi (1) artikli 132 lõike 1 punkti d tuleb tõlgendada nii, et inimvere tarne hõlmab ka inimverest saadud vereplasma tarnet?
            
         
               2.
            
            
               Kui vastus esimesele küsimusele on jaatav, siis kas see kehtib ka sellise vereplasma suhtes, mida ei kasutata vahetult ravi otstarbel, vaid üksnes ravimite valmistamiseks?
            
         
               3.
            
            
               Kui vastus teisele küsimusele on eitav, siis kas vereks klassifitseerimisel lähtutakse üksnes vereplasma asjaomasest kasutusotstarbest või on oluline ka vereplasma abstraktselt olemasolev kasutusvõimalus?
            
         
               4.
            
            
               Kui vastus esimesele ja teisele küsimusele on jaatav, siis kas tehing, mis on käibemaksudirektiivi artikli 132 lõike 1 punkti d kohaselt liikmesriigis käibemaksust vabastatud, toob hoolimata kolmandas riigis kohaldatavast käibemaksusüsteemist kaasa keelu sisendkäibemaksu käibemaksudirektiivi artikli 168 kohaselt maha arvata, kuigi tegemist on eksporditehinguga, mis annab õiguse sisendkäibemaksu mahaarvamiseks käibemaksudirektiivi artikli 169 punkti b alusel koosmõjus käibemaksudirektiivi artikli 146 lõikega 1?
            
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).